b'\n_START_ARTICLE_\nEnrico Caruso\n_START_SECTION_\nBakgrunn\n_START_PARAGRAPH_\nCaruso stammet fra en fattig og barnerik familie. Han var tredje av seks barn. Moren fjorde det mulig for ham \xc3\xa5 f\xc3\xa5 skolegang, og allerede som barn sang han i kirkekoret, der sognepresten straks la merke til hans sangstemme. Enrico fikk deretter privat sangundervisning lokalt. Han var fra 16-\xc3\xa5rsalderen elev til Guglielmo Vergine.\n_START_SECTION_\nKarriere\n_START_PARAGRAPH_\nHan debuterte ubemerket i Napoli i 1894 og sang deretter p\xc3\xa5 mindre italienske scener til han fikk sitt store gjennombrudd p\xc3\xa5 Teatro Lirico i Milano, der han medvirket i uroppf\xc3\xb8relsen av Umberto Giordanoa Fedora. Det ble begynnelsen til en kometkarriere som \xc3\xa5r 1900 f\xc3\xb8rte ham til La Scala i Milano der han debuterte som Rodolfo i Giacomo Puccinis La Boh\xc3\xa8me (hvor han ogs\xc3\xa5 gjorde sine f\xc3\xb8rste 20 innspillinger.), og til Covent Garden i London dar han sang hertugen i Giuseppe Verdis Rigoletto. \xc3\x85rene 1898\xe2\x80\x931902 sang han dessuten i blant annet i St. Petersburg i Russland, Buenos Aires i Argentina, Tyskland og i Paris i Frankrike.\n_START_SECTION_\nTil USA\n_START_PARAGRAPH_\nI 1903 dro han til New York for \xc3\xa5 synge med New York Metropolitan Opera, og begynte samme \xc3\xa5r med fonografinnspillinger for det store selskapet The Victor Talking-Machine Company. Begge disse samarbeidene fortsatte fram til 1920._NEWLINE_I New York var han den mest popul\xc3\xa6re sangeren og fremtr\xc3\xa5dte i mer enn 600 forestillinger til han trakk seg tilbake i 1920. I 1917 gjorde han en st\xc3\xb8rre turn\xc3\xa9 i USA. _NEWLINE_Caruso sang ved urpremierene til blant annet Francesco Cil\xc3\xa8as Adriana Lecouvreur (1902) og Puccinis La fanciulla del West og ved mange amerikanke f\xc3\xb8rstegangsoppstillinger._NEWLINE_Enrico Carusos repertoar omfattet rundt 60 operaer; for det meste italienske, men han sang ogs\xc3\xa5 p\xc3\xa5 fransk og engelsk (med overtydelig italiensk aksent). Han hadde rundt 500 sanger p\xc3\xa5 repertoaret, fra store klassiske verker til tradisjonelle italienske folkesanger og den tids popul\xc3\xa6rmusikk. Han var en av de f\xc3\xb8rste store vokalistene til \xc3\xa5 gj\xc3\xb8re mange innspillinger. Caruso og grammofonen gjorde mye for \xc3\xa5 promotere hverandre de f\xc3\xb8rste ti\xc3\xa5rene i det 20. \xc3\xa5rhundre. Hans popul\xc3\xa6re innspillinger og ekstraordin\xc3\xa6re stemme gjorde Caruso til en av sin tids st\xc3\xb8rste stjerner. Han har f\xc3\xa5tt en stjerne p\xc3\xa5 Hollywood Walk of Fame.\n_START_SECTION_\nAnnet\n_START_PARAGRAPH_\nEnrico Carusos liv var emnet i en h\xc3\xb8yst fiktiv Hollywood-film, The Great Caruso, i 1951.'